PULSES
ఖరీఫ్‌లో పెరిగిన పప్పుదినుసుల ఆయకట్టు
న్యూఢిల్లీ,జూలై 10: దేశవ్యాప్తంగా పప్పుదినుసులసాగు 23శాతం పెరిగింది. ఏటికేడాదిచొప్పున సాగులో ఆయకట్టు పెరగడంవెనుక ఈ ఏడాది నైరుతి రుతు పవనాలు సకాలంలో రావడం, దేశమంతటా విస్త రించడమే కీలకమని ఖరీఫ్‌ రైతులు చెపుతున్నారు.
గత ఏడాది 3.59 మిలియన్‌ హెక్టార్లు సాగుచేస్తే ఈ ఏడాది ఖరీఫ్‌సీజన్‌లో పప్పుదినుసులు 4.41 మిలియన్‌ హెక్టార్లలో సాగుచేసారు. గిట్టుబాటు ధర లు లేవని రైతుల ఆందోళనల కారణంగా ఈసారి పప్పుదినుసుల సాగు తగ్గుతుందన్న అంచనాలకు భిన్నంగా సాగు ఆయకట్టుపెరిగింది. ఖరీఫ్‌ పంటల సాగు గత ఏడాదితో పోలిస్తే తొమ్మిదిశాతం పెరిగిం ది. 40.4 మిలియన్‌ హెక్టార్లుగా ఉంది. అంతకు ముందు ఏడాది 37.12మిలియన్‌ హెక్టార్లనుంచి తొమ్మిది శాతం పెరిగిందనే చెప్పాలి. ఇక వరి పరంగా చూస్తే ఆరుశాతం పెరిగి ఎనిమిది మిలియన్‌ హెక్టార్లలో సాగయింది. ఖరీఫ్‌ సాగు సాధారణంగా నైరుతి రుతుపవనాలతో ప్రారంభం అవుతుంది. జూలై నుంచి జోరుగా సాగవుతుంది.
వరి, కంది, పెసర, మినుములు, సోయాబీన్‌, పొద్దుతిరుగుడు విత్తనాలు, పత్తి వంటివి ప్రధాన పంటలుగా సాగవుతాయి. ఇక తృణ ధాన్యాల పరంగా చూస్తే 8.08 మిలియన్‌ హెక్టార్లుగా ఉం టాయి. అంతకుముందు 7.01 మిలియన్‌ హెకార్ల లో సాగుచేసారు. నూనె గింజల సాగు కూడా 6.95 మిలియన్‌ హెక్టార్ల నుంచి 7.28 మిలియన్‌ హెక్టార్లకు పెరిగింది. ఇక వాణిజ్యపంటల పరంగా చూస్తే చెరకు సాగు 4.52 మిలియన్‌ హెక్టార్లనుంచి 4.79మిలియన్‌ హెక్టార్లకు పెరిగింది. పత్తి సాగు 6.79 మిలియన్‌ హెక్టార్ల నుంచి 7.18మిలియన్‌ హెక్టార్లకు చేరితే జనపనార 6.95 లక్షల హెక్టార్లలో సాగయింది. గత ఏడాది 7.27 లక్షల హెక్టార్లతో పోలిస్తే తగ్గింది.
ఇక రుతుపవనాలు సకాలంలో రావడంతో ప్రభుత్వం కూడా ఉద్యానవనపంటల దిగుబడులు కూడా పెరుగుతాయని అంచనా వేస్తోంది. జూన్‌నెలలో నాలుగుశాతం అధికంగా వర్షపాతం నమోదయింది. మొత్తంగా చూస్తే నైరు తి రుతుపవనాలు జూన్‌లో 52శాతం అదనంగా వర్షాలు అందించాయి. మధ్యభారత్‌లో ఐదుశాతం అదనంగా వర్షపాతం నమోదయింది. తూర్పుప్రాం తం, ఈశాన్యప్రాంతంలో 18శాతం తక్కువ ఉంది.